钦定古今图书集成/明伦汇编/氏族典/第266卷 > 王易简
## 钦定古今图书集成/明伦汇编/氏族典/第266卷 > 王易简

按《宋史王易简传》：“易简字国宝，京兆万年人。曾祖朏，
唐剑州刺史。祖远，连州刺史。父贯，唐州刺史。易简少
好学，工诗，梁乾化中，举进士，明年遂擢第，复隐华山。
后唐同光中，遣魏王继岌伐蜀，辟为巡官，改记室参
军。明宗即位，罗周恭辟为掌书记。府罢，退居华阴。秦
王从荣闻而重之，召为祠部员外郎，知制诰府中书”
舍人。晋初判史馆事，三拜御史中丞，判吏部铨。广顺
初迁礼部尚书。显德四年告老，以太子少保致仕。宋
初，召加少傅。建隆四年卒。